కొచ్చి: టీమిండియా తరఫున 2019 వన్డే వరల్డ్కప్ ఆడాలనేది తన కల అని కేరళ పేసర్ శ్రీశాంత్ అన్నాడు. 2013 ఐపీఎల్లో మ్యాచ్ ఫిక్సింగ్ ఆరోపణలు రావడంతో అతనిపై విధించిన జీవితకాల నిషేధాన్ని ఎత్తివేయాలని కేరళ హైకోర్టు సోమవారం తీర్పు వెలువరించిన నేపథ్యంలో శ్రీశాంత్ తన మనసులోని మాట బయటపెట్టాడు. నిషేధం కారణంగా నాలుగేళ్లు అంతర్జాతీయ క్రికెట్కు దూరమైన శ్రీశాంత్.. పాకిస్థాన్ పేసర్ మహ్మద్ ఆమెర్ స్ఫూర్తితో విజయవంతంగా రీ ఎంట్రీ ఇస్తానని చెప్పాడు. ‘2019 ప్రపంచకప్ ఆడాలనేది నా కల. ఇది అసాధ్యమని తెలుసు. కానీ.. అద్భుతాలు జరుగుతాయనే నమ్మకం ఉంద’ని శ్రీశాంత్ చెప్పాడు.
kochi: teamindia tarafuna 2019 vande varaldkap aadaalanedi tana kala ani kerala paser srisant annadu. 2013 ipllo match fixing aaropanalu raavadamtho atanipai vidhinchina jeevitakaala nishedhaanni ettiveyaalani kerala hycortu somavaram teerpu veluvarinchina nepathyamlo srisant tana manasuloni maata bayatapettadu. nishedham kaaranamgaa naalugellu antarjaatiiya kriketku dooramaina srisant.. pakisthan paser mahmad amer sphuurtithoo vijayavantamgaa ree entry istaanani cheppaadu. ‘2019 prapanchakap aadaalanedi naa kala. idhi asaadhyamani telusu. cony.. adbhutaalu jarugutaayane nammakam unda’ni srisant cheppaadu.